"IFS Awards by RCM – Θεσμός για το μέλλον μέσω της συνδημιουργίας"
2025-12-16 14:00 - 16:00 (Europe/Helsinki)
Τρίτη 16 Δεκεμβρίου 2025 και ώρα 14.00-16.00 στην Αίθουσα Περιφερειακού Συμβουλίου Κεντρικής Μακεδονίας (26ης Οκτωβρίου 64, Θεσσαλονίκη).
Η Περιφέρεια Κεντρικής Μακεδονίας, μέσω του Μηχανισμού Υποστήριξης Οικοσυστήματος Καινοτομίας και Επιχειρηματικότητας (One Stop Liaison Office), και με την υποστήριξη της Αντιπεριφέρειας Ψηφιακής Διακυβέρνησης ΠΚΜ, σας προσκαλεί να συμμετάσχετε στη Συνάντηση Εργασίας με τίτλο: “IFS Awards by RCM – Θεσμός για το μέλλον μέσω της συνδημιουργίας”
που θα πραγματοποιηθεί την Τρίτη 16 Δεκεμβρίου 2025 και ώρα 14.00-16.00 στην Αίθουσα Περιφερειακού Συμβουλίου Κεντρικής Μακεδονίας (26ης Οκτωβρίου 64, Θεσσαλονίκη).
Στόχος μας είναι η ανάδειξη της ανοιχτής καινοτομίας σε έναν ισχυρό, περιφερειακό θεσμό για την Κεντρική Μακεδονία. Στο πλαίσιο αυτό, θα ανακοινωθεί επίσημα η έναρξη του νέου Διαγωνισμού IFS Awards by RCM 2026, ενώ παράλληλα, θα διερευνήσουμε προοπτικές συνεργασίας μεταξύ των συμμετεχόντων φορέων, ώστε να ενισχύσουμε και να παγιώσουμε τον θεσμό.
Η παρουσία σας είναι καθοριστικής σημασίας. Η Συνάντηση αποτελεί ευκαιρία για την από κοινού διαμόρφωση των επόμενων βημάτων, ώστε να δημιουργήσουμε ένα ισχυρό, εξωστρεφές πλαίσιο ανοιχτής καινοτομίας στην Κεντρική Μακεδονία, με διεθνή αναγνώριση.
Η Συνάντηση υλοποιείται στο πλαίσιο του έργου «Μηχανισμός Υποστήριξης Οικοσυστήματος Καινοτομίας Και Επιχειρηματικότητας» που συγχρηματοδοτείται από το Πρόγραμμα «Κεντρική Μακεδονία 2021-2027» .
Παρακαλούμε για την εγγραφή σας στον παρακάτω σύνδεσμο: Εγγραφή/Δήλωση Συμμετοχής
Δείτε την ατζέντα εδώ
Δείτε την Πρόσκληση εδώ

«Ανοιχτή Καινοτομία: Οφέλη για τη Βιομηχανία στο Οικοσύστημα της Κεντρικής Μακεδονίας»
2026-04-02 17:00 - 21:00
Πέμπτη 2 Απριλίου 2026 και ώρα 17.00-21.00, στο Κτίριο ΣΒΕ (26ης Οκτωβρίου 21, Παλαιά Σφαγεία, Θεσσαλονίκη).
Ο Μηχανισμός Υποστήριξης Καινοτομίας και Επιχειρηματικότητας (One Stop Liaison Office) της Περιφέρειας Κεντρικής Μακεδονίας σε συνεργασία με το Εμπορικό & Βιομηχανικό Επιμελητήριο Θεσσαλονίκης (ΕΒΕΘ), και τον Σύνδεσμο Βιομηχανιών Ελλάδος (ΣΒΕ), σας προσκαλούν να συμμετέχετε στην εκδήλωση / ημερίδα με θέμα:
«Ανοιχτή Καινοτομία: Οφέλη για τη Βιομηχανία στο Οικοσύστημα της Κεντρικής Μακεδονίας», την Πέμπτη 02 Απριλίου, και ώρα 17.00 – 21.00, στο Κτίριο ΣΒΕ (26ης Οκτωβρίου 21, Παλαιά Σφαγεία, Θεσσαλονίκη).
Η εκδήλωση παρουσιάζει τον δεύτερο κύκλο του διαγωνισμού ανοιχτής καινοτομίας IFS Awards by RCM 2026 της Περιφέρειας Κεντρικής Μακεδονίας. Στόχος είναι να ενημερωθούν οι επιχειρήσεις για τα οφέλη της συμμετοχής ως Challenge Owners, να αναλυθεί η μεθοδολογία διατύπωσης πραγματικών επιχειρηματικών προκλήσεων και να παρουσιαστεί ο τρόπος συνεργασίας με startups, ερευνητικές ομάδες και spin-offs.
Θα αναδειχθούν τα οφέλη της ανοιχτής καινοτομίας, οι δράσεις διασύνδεσης του οικοσυστήματος της Περιφέρειας, καθώς και πρακτικά παραδείγματα από τον επιτυχημένο IFS Awards 2024 μέσα από μαρτυρίες συμμετεχόντων επιχειρηματιών και ερευνητών. Η εκδήλωση συνδυάζει ενημέρωση, καθοδήγηση για σωστή διατύπωση προκλήσεων και πραγματικές εμπειρίες, ώστε οι επιχειρήσεις να υποβάλουν ποιοτικές προκλήσεις και να επωφεληθούν από καινοτόμες συνεργασίες.
Δείτε την ατζέντα εδώ
Γραφτείτε στην εκδήλωση εδώ
